ai4bharat/Pralekha huggingface dataset:
சிறப்பு சேவைகள் மற்றும் கட்டுரைகள்
விடுதலையின் அம்ருத் மகோத்சவம் குறித்த இணைய கருத்தரங்கு: இந்தியா 2047-க்கான லட்சியம் பற்றி நிபுணர்கள் ஆலோசனை
நாடு தனது 75-வது சுதந்திர தினத்தை கொண்டாடுவதற்கு தயாராகி வரும் வேளையில் எதிர்வரும் பாதை குறித்த செயல் திட்டம் நமக்கு இருப்பது அவசியம். கிருஷ்ணகிரியை சேர்ந்த தொண்டு நிறுவனமான ஸ்வார்ட் உடன் இணைந்து கள விளம்பர அலுவலகம் நடத்திய இணைய கருத்தரங்கில் கலந்து கொண்டவர்கள் அடுத்த 25 வருடங்களில் இந்தியாவுக்கான தங்களது லட்சியம் மற்றும் கனவுகள் குறித்து பகிர்ந்த நிலையில், எதிர்காலத்திற்கான பாதையை வகுப்பதற்கான தளமாக இந்நிகழ்ச்சி அமைந்தது.
"லட்சியம் 2047: அடுத்த 25 வருடங்களில் இந்தியா" எனும் தலைப்பிலான இந்த இணைய கருத்தரங்கில், பல்வேறு துறைகளை சேர்ந்த நிபுணர்கள் எதிர்கால இந்தியா குறித்து விவாதித்தனர். நிகழ்ச்சிக்கு தலைமை ஏற்ற, சென்னை கள விளம்பர அலுவலகத்தின் இயக்குநர் திரு ஜே காமராஜ், அரசின் நிலையான பொருளாதார வளர்ச்சியின் காரணமாக பல லட்சக்கணக்கானோர் ஏழ்மையிலிருந்து விடுவிக்கப்பட்டுள்ளதாக கூறினார். மத்திய மற்றும் மாநில அரசுகள் பல்வேறு திட்டங்களை செயல்படுத்தினாலும் மக்களின் பங்களிப்பினால் மட்டுமே வளர்ச்சி சாத்தியம் என்றும் அவர் கூறினார்.
சிறப்புரையாற்றிய தேன்கனிக்கோட்டை நீதிமன்றத்தின் துணை நீதிபதி திரு ஏ தமிழ்ச்செல்வன், ஏழ்மை மற்றும் விளிம்பு நிலையில் உள்ள மக்களின் தேவைகளை பூர்த்தி செய்யும் விதத்தில் ஒருங்கிணைந்த மற்றும் நீடித்த வளர்ச்சியை அடைவதற்கு இந்தியா பாடுபட வேண்டும் என்று கூறினார். பெண்கள் மற்றும் மூன்றாம் பாலினத்தவர் உள்ளிட்ட சமுதாயத்தின் அனைத்துப் பிரிவு மக்களும் ஆளுகையில் முறையாக பிரதிநிதித்துவப்படுத்தப்பட வேண்டும் என்று அவர் வலியுறுத்தினார்.
எதிர்கால இந்தியாவுக்கான விரிவான திட்டம் குறித்து பேசிய திரு தமிழ்ச்செல்வன், பொருளாதார வளர்ச்சிக்காக நீண்ட கால மற்றும் குறுகிய கால இலக்குகளை நாம் வகுத்துக்கொள்ள வேண்டும் என்று கூறினார். "கல்விமுறை சர்வதேச தரங்களுக்கு உயர்த்தப்பட வேண்டும். சர்வதேச தரத்திலான மருத்துவ சேவைகள் ஒவ்வொரு கிராமத்தையும் சென்றடைய வேண்டும். பெண்கள் உள்ளிட்ட வலிமை குறைந்த பிரிவினர் மீதான ஆண்களின் எண்ணம் மாற வேண்டும்," என்று அவர் கூறினார். வரும் காலங்களில் சமூக உரிமைகள் பாதுகாப்பு, பெண்களுக்கு அதிகாரமளித்தல் மற்றும் ஊடக சுதந்திரம் ஆகியவற்றுக்கான முக்கியத்துவம் குறித்தும் திரு தமிழ்ச்செல்வன் பேசினார்.
இணைய கருத்தரங்கில் பேசிய ஓய்வு பெற்ற இந்திய வன சேவைகள் அதிகாரியான டாக்டர் எஸ் பால்ராஜ், அமெரிக்க, ஜப்பானிய அல்லது சீன வளர்ச்சி முறையை கண்மூடித்தனமாக பின்பற்றுவதை விட, தனது வேர்களுக்கு திரும்பி இழந்த பெருமையை மீட்டெடுத்து பெருந்திட்டத்தை இந்தியா சொந்தமாக வகுக்க வேண்டும் என்று கூறினார்.
ஸ்வார்ட் அமைப்பின் இயக்குனர் திரு வி எஸ் எஸ் ஜலாலுதீன், கொன்சகா மகளிர் கலை மற்றும் அறிவியல் கல்லூரியின் துணைப் பேராசிரியர் டாக்டர் ஏ அந்துவான் ரெக்லின் மற்றும் தர்மபுரி டான் பாஸ்கோ கல்லூரியின் சமூக பணிகள் துறையின் தலைவர் திரு செல்வநாதன் ஆகியோர் கௌரவிக்கப்பட்டனர்.
தர்மபுரி கள விளம்பர அலுவலகத்தின் கள விளம்பர அலுவலர் திரு பிபின் எஸ் நாத் இணைய கருத்தரங்கில் பங்கேற்றவர்களை வரவேற்றார். கள விளம்பர உதவியாளர் திரு எஸ் வீரமணி நன்றி உரையாற்றினார். ஜும் தளம் மற்றும் யூடியூபில் நடைபெற்ற இந்த இணைய கருத்தரங்கில் சுமார் 200 பேர் பங்கேற்றனர். கலந்து கொண்டவர்களுக்கும் மின்னணு சான்றிதழ்கள் வழங்கப்பட்டன.
https://youtu.be/zGzebRCrk_g எனும் இணைப்பில் இந்த இணைய கருத்தரங்கை காணலாம்.
குறு சிறு மற்றும் நடுத்தர தொழில் துறை அமைச்சகம்
குறு, சிறு மற்றும் நடுத்தரத் தொழில் நிறுவனங்களிடையே உள்ள திறன் குறைபாடுகளைக் குறைத்தல்
நாட்டில் உள்ள குறு, சிறு மற்றும் நடுத்தர நிறுவனங்களின் திறன் தேவைகளை பூர்த்தி செய்வதற்காக குறு, சிறு மற்றும் நடுத்தர தொழில்கள் அமைச்சகம் பல்வேறு திட்டங்களை செயல்படுத்தி வருகிறது.
தொழில்நுட்ப நிறுவனங்கள் திட்டம், தொழில்நுட்ப மைய அமைப்புகள் திட்டம், பயிற்சி நிறுவனங்களுக்கு உதவித் திட்டம், தேசிய பட்டியல் வகுப்பினர் மற்றும் பழங்குடியினர் மையத் திட்டம், கயிறு விகாஸ் யோஜனா திட்டம், தொழில் முனைவோர் திறன் மேம்பாட்டுத் திட்டம், புத்தாக்கத் திட்டம், ஊரகத் தொழில்கள் மற்றும் தொழில் முனைவோர் ஊக்குவிப்புத் திட்டம் உள்ளிட்ட பல்வேறு வகையான திட்டங்கள் இளைஞர்களின் திறன் மேம்பாடு மற்றும் மறுதிறன் பயிற்சிக்காக செயல்படுத்தப்படுகின்றன.
உலகளாவிய தொழில்நுட்ப முன்னேற்றங்களுக்கு ஏற்ப அனைத்துப் திறன் படிப்புகளும் தொடர்ந்து மேம்படுத்தப்பட்டு வருகின்றன.
இத்தகவலை குறு, சிறு மற்றும் நடுத்தரத் தொழில்கள் துறை இணையமைச்சர் திரு பானு பிரதாப் சிங் வர்மா மாநிலங்களவையில் இன்று எழுத்துப்பூர்வமாக அளித்த பதிலில் தெரிவித்தார்.
பாதுகாப்பு அமைச்சகம்
73வது ராணுவ தினம் கொண்டாடப்பட்டது
73 வது ராணுவ தினத்தை, இந்திய ராணுவம் இன்று கொண்டாடியது.
கடந்த 1949ம் ஆண்டு, கடைசி பிரிட்டிஷ் கமாண்டரிடமிருந்து, ராணுவ தளபதி பொறுப்பை மறைந்த பீல்டு மார்ஷ்ல் ஜெனரல் கரியப்பா ஏற்றார். இதை நினைவு கூறும் வகையில் ஒவ்வொரு ஆண்டும் ஜனவரி 15ம் தேதி ராணுவ தினமாக கொண்டப்படுகிறது.
இந்த விழாவை முன்னிட்டு, தேசிய போர் நினைவு சின்னத்தில், முப்படை தலைமை தளபதி ஜெனரல் பிபின் ராவத், மற்றும் முப்படை தளபதிகள் மலர் வளையம் வைத்து, வீர மரணம் அடைந்த வீரர்களுக்கு மரியாதை செலுத்தினர்.
தில்லி கன்டோன்மென்ட் கரியப்பா மைதானத்தில் நடந்த ராணுவ அணிவகுப்பு மரியாதையை ஏற்றுக்கொண்ட ராணுவ தளபதி ஜெனரல் எம்எம நரவானே, வீர மரணம் அடைந்த 5 வீரர்கள் உட்பட 15 பேருக்கு சேனா பதக்கங்களை வழங்கினார்.
ராணுவ தின அணி வகுப்பு மேஜர் ஜெனரல் அலோக் காகர் தலைமையில் நடந்தது. பரம் வீர் சக்ரா, அசோக சக்ரா விருது பெற்ற வீரர்கள் முதலில் அணிவகுத்து வந்தனர். அதன்பின், டி-90 பீஷ்மா டாங்க் படையினர், கவச வாகன குழுவினர், பிரமோஸ் ஏவுகணை வாகனம், பினாகா ராக்கெட் வாகனம், குதிரைப்படை, சர்வதேச விளையாட்டு விருதுகள் பெற்றவர்கள் என பல பிரிவினர் அணிவகுத்து வந்தனர்.
இந்த விழாவில் ட்ரோன்களின் செயல்பாடு குறித்த இந்திய ராணுவத்தினர் நேரடி செய்முறை விளக்கம் அளித்தனர். இதில் உள்நாட்டில் தயாரான 75 ட்ரோன்கள் பயன்படுத்தப்பட்டன.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்:
https://pib.gov.in/PressReleasePage.aspx?PRID=1688778
சுகாதாரம் மற்றும் குடும்ப நலத்துறை அமைச்சகம்
பிரிக்ஸ் சுகாதார அமைச்சர்கள் கூட்டத்தில் மத்திய சுகாதாரத்துறை அமைச்சர் டாக்டர் மன்சுக் மாண்டவியா உரையாற்றினார்
இந்தியாவின் ஜி 20 தலைமைத்துவம் உலகளாவிய தென்பகுதி நாடுகளின் பிரச்சினைகளை எடுத்துரைக்க ஒரு தனித்துவமான தளத்தை வழங்கியுள்ளது என்று மத்திய சுகாதாரத் துறை அமைச்சர் திரு மன்சுக் மாண்டவியா கூறியுள்ளார். தென்னாப்பிரிக்காவின் டர்பனில் நடைபெற்று வரும் பிரிக்ஸ் நாடுகளின் சுகாதார அமைச்சர்களின் கூட்டத்தில் இன்று  காணொலிக் காட்சி வாயிலாக திரு மன்சுக் மாண்டவியா உரையாற்றினார்.
உலகளாவிய சுகாதார பாதுகாப்பிற்கு முன்னுரிமை அளிக்கும் வகையிலான தென்னாப்பிரிக்காவின் முன்முயற்சிகளை மத்திய சுகாதார அமைச்சர் பாராட்டினார். தென்னாப்பிரிக்காவின் பிரிக்ஸ் முன்முயற்சி இந்தியாவின் ஜி 20 முன்னுரிமைகளுடன் இணைந்த வகையில் அமைந்துள்ளது என்று அவர் தெரிவித்தார்.
ஒருங்கிணைந்த முன்னெச்சரிக்கை நடைமுறைகளில் ஒத்துழைப்பை வலுப்படுத்துவதற்கான தென்னாப்பிரிக்காவின் முன்முயற்சியை இந்தியா ஆதரிப்பதாக அவர் குறிப்பிட்டார். ஏனெனில் இது எதிர்கால சுகாதார நெருக்கடிகளுக்கான தயார்நிலையை அதிகரிக்கும் என்று திரு மன்சுக் மாண்டவியா கூறினார். எல்லை தாண்டிய நோய்த்தொற்று பரவலைக் கட்டுப்படுத்த பயனுள்ள நடவடிக்கைகளை மேற்கொள்வதில் இந்த ஒத்துழைப்பு முக்கிய பங்கு வகிக்கும் என்று அவர் குறிப்பிட்டார். அணுசக்தி மருத்துவத்தில் பிரிக்ஸ் ஒத்துழைப்புக்கான ரஷ்யாவின் முன்முயற்சியையும் அமைச்சர் வரவேற்றார்.
பிரிக்ஸ் காசநோய் ஆராய்ச்சி கட்டமைப்புக்கு இந்தியாவின் தொடர்ச்சியான ஆதரவு உண்டு என அவர் தெரிவித்தார். இது 2030 க்குள் காசநோயை ஒழிக்கும் முயற்சிகளை வலுப்படுத்தும் என்று கூறினார்.
மத்திய அமைச்சரவை
இந்தியா மற்றும் மொரோக்கோ இடையே இயையோர் விவகாரங்களளில் ஒத்துழைப்புக்கான புரிந்துணர்வு ஒப்பந்தம் குறித்து மத்திய அமைச்சரவைக்கு விளக்கம்
பிரதமர் திரு. நரேந்திர மோடி தலைமையில் நடைபெற்ற மத்திய அமைச்சரவைக் கூட்டத்தில், இந்தியா மற்றும் மொராக்கோ இடையே பிப்ரவரி 2019-ல் கையெழுத்திடப்பட்ட இளையோர் விவகாரங்களில் ஒத்துழைப்புக்கான புரிந்துணர்வு ஒப்பந்தம் குறித்து விவரிக்கப்பட்டது.
தகவல் மற்றும் இளைஞர்கள் பரிமாற்றம் உள்ளிட்ட பல்வேறு நிகழ்வுகளில் பங்கேற்பதன் மூலம், இரு நாடுகள் இடையே இளையோர் விவகாரங்களில் ஒத்துழைப்பினை வலுப்படுத்துவதும் ஊக்குவிப்பதும் இந்த புரிந்துணர்வு ஒப்பந்தத்தின் நோக்கமாகும்.
பெருநிறுவனங்கள் விவகாரங்கள் அமைச்சகம்
இந்தியாவில் எளிதாக தொழில் செய்வதை மேம்படுத்த புரிந்துணர்வு ஒப்பந்தம்
இந்தியாவில் எளிதில் தொழில் செய்வதை அதிகரிக்கவும், ஒட்டுமொத்த ஒழுங்குமுறை அமலாக்கத்தை மேம்படுத்தவும், தரவு பரிமாற்றத்துக்கான புரிந்துணர்வு ஒப்பந்தத்தில் பெருநிறுவனங்கள் விவகாரத்துறை அமைச்சகமும், மறைமுக வரிகள் மற்றும் சுங்க வாரியமும் புரிந்துணர்வு ஒப்பந்தத்தில் கையெழுத்திட்டுள்ளன.
பெருநிறுவனங்கள் விவாகரத்துறை அமைச்சகத்தின் இணை செயலாளர் திரு மனோஜ் பாண்டே, மறைமுக வரிகள் மற்றும் சுங்க வாரியத்தின் கூடுதல் தலைமை இயக்குநர் திரு பி.பி.குப்தா ஆகியோர் இந்த புரிந்துணர்வு ஒப்பந்தத்தில் கையெழுத்திட்டனர்.
இரு தரப்பின் தரவுகளை ஒருவொருக்கொருவர் பகிர்ந்து கொள்வதன் மூலம் இரு அமைப்புகளும் பயனடையும். இந்த தரவு பகிர்வு மூலம் ஏற்றுமதி, இறக்குமதி பரிமாற்ற விவரங்கள் மற்றும் கம்பெனிகளின் ஒருங்கிணைந்த நிதி அறிக்கைகளை அறிந்து கொள்ள முடியும். பெரு நிறுவனங்கள் விவகாரத்துறை நவீன வசதிகளுடன் எம்சிஏ21 3 இணையளத்தை தொடங்கியுள்ள நிலையில் இந்த தரவு பகிர்வு முக்கியத்துவம் பெறுகிறது. இது இந்தியாவில் எளிதாக தொழில் செய்வதை அதிகரிக்கும் மற்றும் ஒழுங்குமுறை அமலாக்கத்தை மேம்படுத்தும்.
இதேபோல் மத்திய மறைமுக வரிகள் மற்றும் சுங்க வாரியமும், நவீன மறைமுக வரிவிதிப்பு ஆய்வு முறையை  தொடங்கியுள்ளது. இதன் மூலம் வரிசெலுத்துவோரின் முழுவிவரத்தையும் அறிந்து கொள்ள முடியும்.
இந்த புரிந்துணர்வு ஒப்பந்தம் மூலம், இரு அமைப்புகளும், தானியங்கி முறையில் சீராக தகவல்களை பகிர்ந்து கொள்ள முடியும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1700715
(Visitor Counter : 180
பழங்குடியினர் நலத்துறை அமைச்சகம்
நியூயார்க்கில் நடைபெற்ற சர்வதேச யோகா தின கொண்டாட்டங்களில் இந்திய பழங்குடி பொருட்களுக்கு அமோக வரவேற்பு
சர்வதேச யோகா தினக் கொண்டாட்டங்களின் ஒரு பகுதியாக நியூயார்க்கின் டைம்ஸ் ஸ்கொயரில் யோகா, முழுமையான சுகாதாரம், ஆயுர்வேதம் மற்றும் ஆரோக்கியத்தை பிரதிபலிக்கும் வகையிலான நிகழ்ச்சிகளுக்கு நியூயார்க்கில் உள்ள இந்திய தூதரகம் ஏற்பாடு செய்திருந்தது. நியூயார்க்கில் பிரசித்திபெற்ற பகுதியில் நடைபெற்ற இந்த நிகழ்ச்சியில் சுமார் 3000 பேர் கலந்து கொண்டனர்.
நோய் எதிர்ப்பு ஆற்றலை அதிகரிக்கும் பொருட்கள் மற்றும் ஆயுர்வேத பொருட்கள் முதலியவற்றை உள்ளடக்கிய தனித்துவம் வாய்ந்த இயற்கையான பழங்குடிப் பொருட்களைக் காட்சிப்படுத்தியிருந்த அரங்கு அனைவரின் கவனத்தையும் ஈர்த்தது. டிரைப்ஸ் இந்தியா சார்பாக அமைக்கப்பட்டிருந்த அரங்கு பெரும்பாலான மக்களைக் கவர்ந்தது. நோய் எதிர்ப்பு ஆற்றலை வளர்க்கும் பொருட்கள், சிறுதானியங்கள், அரிசி, வாசனைப் பொருட்கள், தேன், நெல்லிக்காய், அஸ்வகந்தா பொடி, மூலிகை தேநீர் மற்றும் காபி, யோகா தரைவிரிப்புகள் புல்லாங்குழல்கள், மூலிகை சோப்புகள், மூங்கிலால் செய்யப்பட்ட வாசனை மெழுகுவர்த்திகள் போன்றவை இந்த அரங்கில் விற்பனை செய்யப்பட்டன. பெருந்திரளான மக்கள் இந்த அரங்கிற்கு வந்திருந்ததுடன், இந்திய பழங்குடியின மக்கள் மற்றும் பழங்குடி பொருட்களின் சிறப்பம்சம் குறித்து ஆர்வமுடன் கேட்டறிந்தனர்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1729406
பிரதமர் அலுவலகம்
பெல்கிரேடில் நடந்த மல்யுத்த சாம்பியன்ஷிப் போட்டியில் பதக்கங்கள் வென்ற ஷிவானி, அஞ்சு, திவ்யா, ராதிகா மற்றும் நிஷா ஆகியோருக்கு பிரதமர் வாழ்த்து தெரிவித்துள்ளார்
பெல்கிரேடில் நடந்த மல்யுத்த சாம்பியன்ஷிப் போட்டிகளில் பதக்கங்கள் வென்ற ஷிவானி, அஞ்சு, திவ்யா, ராதிகா மற்றும் நிஷா ஆகியோருக்கு பிரதமர் வாழ்த்து தெரிவித்துள்ளார்.
இது குறித்து சுட்டுரையில் பிரதமர் கூறியிருப்பதாவது:
‘‘ பெல்கிரேடில் நடந்த மல்யுத்த சாம்பியன்ஷிப் போட்டிகளில் பதக்கங்கள் வென்றதற்காக ஷிவானி, அஞ்சு, திவ்யா, ராதிகா மற்றும் நிஷா ஆகியோருக்கு வாழ்த்துக்கள். இவர்களின் செயல்பாடு சிறப்பானது மற்றும் நாடு முழுவதும் மல்யுத்தம் மேலும் பிரபலமடைவதற்கு பங்களிப்பை வழங்கும்.’’
பிரதமர் அலுவலகம்
தால் ஏரியில் இந்தியாவின் முதலாவது மிதவை நிதி எழுத்தறிவு முகாமை நடத்திய இந்திய அஞ்சலகக் கட்டண வங்கிக்கு பிரதமர் பாராட்டு
நிவேஷக் தீதீ முன்முயற்சியின் கீழ் ஜம்மு காஷ்மீரின் ஸ்ரீநகரில் உள்ள தால் ஏரியில் இந்தியாவின் முதலாவது மிதவை நிதி எழுத்தறிவு முகாமை நடத்திய இந்திய அஞ்சலகக் கட்டண வங்கிக்கு பிரதமர் திரு நரேந்திர மோடி பாராட்டு தெரிவித்துள்ளார்.
வங்கியின் ட்விட்டர் பதிவிற்கு பிரதமர் அளித்த பதிலில், “பெண்களுக்கு அதிகாரமளித்தலை வலுப்படுத்தும் அற்புதமான முன்முயற்சி”, என்று குறிப்பிட்டார்.
பிரதமர் அலுவலகம்
பேரிடர் அபாய குறைப்புக்கான செண்டாய் திட்டத்தின்  இடைக்கால ஆய்வு; ஐக்கிய நாடுகள் பொதுச்சபை அரங்கில் நடைபெற்ற கூட்டத்தில் இந்திய பிரதிநிதிகளின் தலைவர் டாக்டர் பி.கே.மிஸ்ராவின் உரை
மாண்புமிகு பெருமக்களே,
இந்தியாவில் பேரிடர் அபாயக் குறைப்பு சம்பந்தமான விசயங்களுக்கு அதிக முக்கியத்துவம் அளிக்கப்படுகிறது. இதற்கான நிதியை கணிசமாக நாங்கள் உயர்த்தி உள்ளோம். பேரிடர் அபாயக் கட்டுப்பாடு, தயார்நிலை, எதிர்ப்பு, மீட்சி மற்றும் புனரமைப்பு போன்ற பேரிடர் அபாய மேலாண்மையின் ஒட்டுமொத்த தேவைகளுக்கு ஆதரவளிப்பதற்கு நிதிக் கட்டமைப்பில் நாங்கள் மிகப்பெரிய மாற்றத்தைக் கொண்டு வந்துள்ளோம். எங்கள் மாநில மற்றும் உள்ளூர் அரசுகள் ஐந்து ஆண்டுகளில்  பேரிடர் அபாயத்தைக் குறைக்க சுமார் 6 பில்லியன் டாலர்களை பயன்படுத்தும் வசதியைப் பெற்றுள்ளன. இது, தயார் நிலை, எதிர்ப்பு மற்றும் மீட்சிக்கான 23 பில்லியன் டாலரை விட கூடுதலான தொகையாகும்.
புயல்களால் ஏற்படும் உயிரிழப்பை ஒரு தசாப்தத்தில் 2% வரை நாங்கள் குறைத்துள்ளோம். பல்வேறு இயற்கை சீற்றங்களால் ஏற்படும் பாதிப்புகளை குறைப்பதற்கான திட்டங்களை நாங்கள் வகுத்து வருகிறோம். முன்கூட்டிய எச்சரிக்கைக்கான அணுகலை நோக்கி நாங்கள் தீவிரமாகப் பணியாற்றுகிறோம். ‘2027-ஆம் ஆண்டிற்குள் அனைவருக்கும் முன்கூட்டிய எச்சரிக்கைகள்' என்ற ஐக்கிய நாடுகள் பொதுச்சபையின் முன்முயற்சியை நாங்கள் பாராட்டுகிறோம்.
மாண்புமிகு பெருமக்களே,
ஜி20 இந்திய தலைமைத்துவத்தின் கீழ் பேரிடர் அபாய குறைப்புக்கான பணிக்குழுவை உருவாக்க உறுப்பு நாடுகள் இசைவு தெரிவித்துள்ளன. அனைவருக்கும் முன்கூட்டிய எச்சரிக்கை, நெகிழ்தன்மை உள்கட்டமைப்பு, பேரிடர் அபாயக் குறைப்புக்கு மேம்பட்ட நிதி, எதிர்ப்பு நடவடிக்கைகளுக்கான அமைப்புமுறை மற்றும் திறன் மற்றும் பேரிடர் அபாயக் குறைப்புக்கு சுற்றுச்சூழல் சார்ந்த அணுகுமுறை ஆகிய 5 முன்னுரிமைகளை ஜி20 பணிக்குழு கண்டறிந்துள்ளது.
இது தவிர, இந்தியா மற்றும் அமெரிக்காவின் தலைமையிலான பேரிடர் நெகிழ்தன்மை உள்கட்டமைப்பு கூட்டணி, 21-ஆம் நூற்றாண்டில் உள்கட்டமைப்பு அமைப்புமுறைகளில் திட்டமிடல், வடிவமைப்பு, கட்டமைப்பு மற்றும் பராமரிப்பில் மாற்றத்தை ஏற்படுத்தி வருகிறது. உள்நாட்டிலும், பூமியின் அனைத்துப் பகுதிகளிலும் நிலையான வளர்ச்சி இலக்குகளுடன் பேரிடர் அபாயக் குறைப்பு நடவடிக்கைகளுக்கு ஆதரவளிப்போம் என்று உறுதியளிக்கிறேன்.
சுகாதாரம் மற்றும் குடும்ப நலத்துறை அமைச்சகம்
நாடு முழுவதும் 15,192 கொவிட்-19 மருத்துவமனைகள் : மத்திய அமைச்சர் திரு.அஸ்வினி குமார் சவுபே தகவல்
மத்திய சுகாதாரத்துறை இணையமைச்சர் திரு.அஸ்வினி குமார் சவுபே மக்களவையில் எழுத்துபூர்வமாக தாக்கல் செய்த பதிலில் கூறியதாவது:
பிரதமரின் ஏழைகள் நலன் திட்டத்தின் கீழ் சுகாதாரப் பணியாளர்களுக்கான ரூ.50 லட்சம் மதிப்பிலான ஆயுள் காப்பீடு திட்டம் கடந்த மார்ச் 30ம் தேதி அறிவிக்கப்பட்டது. நாடு முழுவதும் 63 பேருக்கு இந்த காப்பீடு திட்டத்தில் பணப் பலன் அளிக்கப்பட்டுள்ளது.
சுகாதாரத்துறைக்கு மத்திய, மாநில அரசுகளின் செலவு மொத்த உள்நாட்டு உற்பத்தியில் 1.2%-மாக உள்ளது.
கொரோனா பரிசோதனைக்கு தமிழகத்தில் 176 பரிசோதனை மையங்கள் உட்பட நாடு முழுவதும் 1777 பரிசோதனை மையங்கள் உள்ளன.
நாடு முழுவதும் 15,192 கொரோனா சிகிச்சை மருத்துவமனைகள் உள்ளன. இங்கு 15,38,541 தனிமை படுக்கைகள், 2,47,972 கூடுதல் படுக்கைகள், 66,638 ஐசியு படுக்கை வசதிகள், 33,024 வென்டிலேட்டர் வசதிகள் உள்ளன.
புனே, அகமதாபாத், ஐதராபாத், மும்பை ஆகிய இடங்களில் 7 மையங்களில் கொரோனா தடுப்பூசி பரிசோதனை செய்வதற்கு மத்திய மருந்து தர கட்டுப்பாட்டு அமைப்பு  உரிமம் வழங்கியுள்ளது.
2025ம் ஆண்டுக்குள் காசநோயை ஒழிக்க மத்திய அரசு உறுதி பூண்டுள்ளது. இந்தாண்டில் ஆகஸ்ட் வரை மொத்த 11,76,164 காச நோயாளிகள் இருப்பது கண்டறிப்பட்டுள்ளது.
இந்தியாவில் கடந்தாண்டில் 13,58,415 பேர் புற்றுநோய்க்கு சிகிச்சை பெற்றுள்ளனர்.
நாடு முழுவதும் 163 நர்சிங் கல்லூரிகளும், 1833 தனியார் நர்சிங் கல்லூரிகளும் என மொத்தம் 1996 நர்சிங் கல்லூரிகள் உள்ளன. தமிழகத்தில் 5 அரசு நர்சிங் கல்லூரிகளும், 183 தனியார் நர்சிங் கல்லூரிகளும் உள்ளன.
உள்துறை அமைச்சகம்
பயிற்சி முடித்த ஐபிஎஸ் அதிகாரிகளுக்கு மத்திய உள்துறை அமைச்சர் திரு.அமித்ஷா வாழ்த்து
ஐதராபாத்தில் உள்ள சர்தார் வல்லபாய் படேல் தேசிய காவல் அகாடமியில், பயிற்சியை நிறைவு செய்து திக்ஷந்த் அணிவகுப்பில் பங்கேற்ற ஐபிஎஸ் அதிகாரிகளுடன் பிரதமர் திரு.நரேந்திர மோடி காணொலிக் காட்சி மூலம் கலந்துரையாடினார். மத்திய உள்துறை அமைச்சர் திரு.அமித் ஷாவும், இந்த அணிவகுப்பில் காணொலிக் காட்சி மூலம் கலந்து கொண்டார்.
இந்நிகழ்ச்சியில் கலந்து கொண்டு பேசியதற்காக பிரதமருக்கு, திரு. அமித் ஷா நன்றி தெரிவித்தார். ‘‘ பிரதமரின் உற்சாக பேச்சு, இளம் அதிகாரிகளின் மனஉறுதியை நிச்சயம் ஊக்குவிக்கும் மற்றும் காவல்துறை-பொதுமக்கள் உறவை எப்படி மேம்படுத்துவது என்பதில் வழிகாட்டும்’’ என திரு.அமித் ஷா கூறினார்.
திக்ஷந்த் அணிவகுப்பில் பங்கேற்ற இளம் ஐபிஎஸ் அதிகாரிகளுக்கு தனது வாழ்த்துகளைத் தெரிவித்த மத்திய அமைச்சர் திரு.அமித் ஷா தனது டிவிட்டர் பதிவில், ‘‘ நாட்டின் ஒற்றுமை மற்றும் பாதுகாப்பை உறுதி செய்வதோடு, இளம் அதிகாரிகள் அர்ப்பணிப்புடன் சேவையாற்றுவர். பணியில் அவர்கள் காட்டும் உறுதி, நமது இளைஞர்களை ஐபிஎஸ் பணியில் சேர ஊக்குவிக்கும்’’ என குறிப்பிட்டுள்ளார்.
மத்திய உள்துறை இணையமைச்சர் திரு. கிஷன் ரெட்டி, மத்திய உள்துறை செயலாளர் திரு.அஜய் பல்லா ஆகியோரும் காணொலி காட்சி மூலம் இந்நிகழ்ச்சியில் பங்கேற்றனர்.
தற்போது பயிற்சியை முடித்த ஐபிஎஸ் அதிகாரிகள், கடந்தாண்டு அக்டோபர் 7ம் தேதி, மத்திய உள்துறை அமைச்சர் திரு. அமித் ஷாவை டெல்லியில் சந்தித்தனர். அப்போது, அவர்களிடம் திரு.அமித் ஷா உரையாற்றினார் என்பது குறிப்பிடத்தக்கது.
28 பெண் அதிகாரிகள் உட்பட 131 இளம் ஐபிஎஸ் அதிகாரிகள், ஐதராபாத் பயிற்சி அகாடமியில் 42 வார பயிற்சியை நிறைவு செய்துள்ளனர். இவர்கள் கடந்த 2018ம் ஆண்டு டிசம்பர் 17ம் தேதியன்று, இந்த பயிற்சி மையத்தில் சேர்ந்தனர்.
அடிப்படை பயிற்சியுடன், சட்டம், புலனாய்வு, தடயவியல், தலைமைப்பண்பு மற்றும் நிர்வாகம், குற்றவியல், சட்டம் ஒழுங்கு மற்றும் உள்நாட்டுப் பாதுகாப்பு, நன்னெறிகள் மற்றும் மனித உரிமைகள், நவீன இந்திய காவல்பணி, கள பணி மற்றும் உக்திகள், ஆயுத பயிற்சி மற்றும் துப்பாக்கி சுடும் பயிற்சிகளை இவர்கள் பெற்றுள்ளனர்.
https://pib.gov.in/PressReleasePage.aspx?PRID=1651264
குடியரசுத் துணைத் தலைவர் செயலகம்
வடகிழக்கு பிராந்தியத்தில் அதிக முதலீட்டு வாய்ப்புகள் உள்ளன என்றும் ஆசியான் நாடுகள் இதனை வளர்ச்சிக்கான வழித்தடமாக ஆக்க வேண்டும்: குடியரசு துணைத் தலைவர்
வடகிழக்கு பிராந்தியத்தில் அதிக முதலீடு வாய்ப்புகள் உள்ளன என்றும் ஆசியான நாடுகள் இந்த வாய்ப்பை தவறிவிடுவதை அனுமதிக்கக்கூடாது எனவும் குடியரசு துணைத் தலைவர் திரு. எம். வெங்கையா நாயுடு கூறியுள்ளார். நாகாலாந்தில் உள்ள தேசிய தொழில்நுட்ப பயிற்சி நிறுவனத்தின் இரண்டாவது பட்டமளிப்பு விழாவில் இன்று அவர் உரையாற்றினார். நாகாலாந்தின் ஆளுநர் திரு. பத்மனாப ஆச்சாரியா மற்றும் இதர பிரமுகர்கள் நிகழ்ச்சியில் பங்கேற்றனர்.
பாரம்பரிய வளமிக்க மாநிலமாக நாகாலாந்து திகழ்கிறது என்றும் அது வேகமான வளர்ச்சி பெற்று வருகிறது என்றும் அங்கு தேசிய தொழில்நுட்ப பயிற்சி நிறுவனம் அமைந்திருப்பது இந்த பிராந்தியத்தின் வளரும் முக்கியத்துவத்திற்கான அறிகுறி என்றும் குடியரசு துணைத் தலைவர் கூறினார். எந்தவொரு கல்வி நிறுவனத்தின் உண்மையான பலம் என்பது நிபுணத்துவத்தின் உயர் தரம் அதன் பயிற்றுவித்தல் மற்றும் உயர் தர ஆராய்ச்சி மூலம் பராமரிக்கப்படுகிறது என அவர் தெரிவித்தார்.
பஞ்சாயத்து ராஜ் அமைச்சகம்
தேசிய பஞ்சாயத்து ராஜ் தினம் ஏப்ரல் 24 அன்று கொண்டாடப்படுகிறது
இந்திய அரசின் பஞ்சாயத்து ராஜ் அமைச்சகம், மத்தியப் பிரதேச அரசுடன் இணைந்து, தேசிய பஞ்சாயத்து ராஜ் தினத்தை  2023-ம் ஆண்டு ஏப்ரல் 24-ம் தேதியன்று மத்தியப் பிரதேசத்தில் உள்ள ரேவாவில் கொண்டாடவுள்ளது. ரேவாவில் உள்ள சிறப்பு ஆயுதப் படை மைதானத்தில் ஏற்பாடு செய்யப்பட்டுள்ள தேசிய விழாவில் பிரதமர் தலைமை விருந்தினராக கலந்து கொள்கிறார்.
பஞ்சாயத்து அளவில் பொது கொள்முதலுக்கான ஒருங்கிணைந்த இ-கிராம்ஸ்வராஜ் மற்றும் அரசின் இணைய வழிச் சந்தையின் ஒருங்கிணைந்த இணைய தளத்தைப் பிரதமர் திறந்து வைக்கிறார். இது டிஜிட்டல் இந்தியா திட்டத்தை வலுப்படுத்துவதுடன் கிராமப்புற பொருளாதாரத்திற்கும், தொழில்முனைவோருக்கும் பெரும் ஊக்கத்தை அளிக்கும்.
பிரதமரின் கிராமப்புற வீட்டு வசதி திட்டத்தின்  கீழ் 4 லட்சத்திற்கும் அதிகமான பயனாளிகளின் வீடுகளுக்கு பிரதமர் புதுமனை புகுவிழா நடத்தி வைக்கிறார். தற்போது 4.11 லட்சம் வீடுகள் புதுமனை புகுவிழாவிற்குத் தயாராக உள்ளன. ஜல் ஜீவன் திட்டத்தின் கீழ் சுமார் ரூ.7,000 கோடி மதிப்பிலான திட்டங்களுக்கு அடிக்கல் நாட்டும் விழாவிலும் பிரதமர் கலந்து கொள்கிறார். பின்னர் ரேவா - இத்வாரி ரயிலை பிரதமர் கொடியசைத்து தொடங்கி வைக்கிறார்.
தேசிய பஞ்சாயத்து ராஜ் தினம் இந்தியா @2047-க்கான விழிப்புணர்வை ஏற்படுத்தும் முக்கிய நிகழ்வாக கருதப்படுகிறது. தேசிய பஞ்சாயத்து ராஜ் தினத்தை முன்னிட்டு ஏப்ரல் 24-ம் தேதின்று சிறப்பு கிராம சபையைக் கூட்டவும், கிராம பஞ்சாயத்துகளுக்கு ஆலோசனை வழங்கத் தேவையான நடவடிக்கைகளை எடுக்குமாறும் பஞ்சாயத்து ராஜ் அமைச்சகம் அனைத்து மாநில/யூனியன் அரசுகளைக் கேட்டுக் கொண்டுள்ளது.
பின்னணி:
அடித்தட்டு மக்களுக்கு அதிகாரத்தைப் பரவலாக்கும் வகையில் 1992-ம் ஆண்டு ஏப்ரல் 24 நடைமுறைக்கு வந்த அரசியலமைப்பு சட்டத்தின் 73-வது திருத்தத்தைக் கொண்டாடும் வகையில் மத்திய பஞ்சாயத்து ராஜ் அமைச்சகம் ஒவ்வொரு ஆண்டும் ஏப்ரல் 24-ம் தேதியை தேசிய பஞ்சாயத்து ராஜ் தினமாக  கொண்டாடுகிறது. இந்த ஆண்டு, 30-வது தேசிய பஞ்சாயத்து ராஜ் தினம் கொண்டாடப்படவுள்ளது.
பிரதமர் அலுவலகம்
ஜென்மாஷ்டமி வாழ்த்துக்கள் தெரிவித்தமைக்கு பாடகி லதா மங்கேஷ்கருக்கு பிரதமர் நன்றி தெரிவித்துள்ளார்
ஜென்மாஷ்டமி வாழ்த்துக்கள் தெரிவித்துள்ள பாடகி லதா மங்கேஷ்கருக்கு பிரதமர் திரு. நரேந்திர மோடி தமது நன்றிகளைத் தெரிவித்துகொண்டுள்ளார். பழம்பெரும் பாடகியான லதா பிரதமருக்கு வாழ்த்து தெரிவித்ததுடன் தனது குஜராத்தி மொழி பஜன் ஒன்றையும் தனது ட்விட்டர் செய்தியில் இணைத்திருந்தார்.
தமது பதில் ட்வீட்டில் பிரதமர்:
தங்களது வாழ்த்துக்களுக்கு மிகுந்த நன்றிகள் சகோதரி @mangeshkarlata அவர்களே. உங்களுக்கும் மிக்க உவகையான ஜென்மாஷ்டமி வாழ்த்துக்கள். உங்கள் இசைக்கோர்ப்பில் நீங்கள் அனுப்பிய பஜன் மனதை மயக்கும் வண்ணம் அமைந்துள்ளது.
சிறப்பு சேவைகள் மற்றும் கட்டுரைகள்
தமிழ்நாட்டில் மிகச்சிறந்த உயர்கல்வி குறித்த மாநாடு: திருச்சிராப்பள்ளி தேசிய தொழில்நுட்பக்கழகம் நடத்தி்யது
இந்திய சுதந்திரத்தின் 75-வது ஆண்டுவிழா கொண்டாட்டங்களின் ஒரு பகுதியாக சென்னையில் உள்ள ஆளுநர் மாளிகையில் தமிழ்நாட்டில் மிகச்சிறந்த உயர்கல்வி குறித்த மாநாடு நடைபெற்றது. திருச்சிராப்பள்ளி தேசிய தொழில்நுட்பக்கழகம்  ஏற்பாடு செய்திருந்த இந்த மாநாட்டில் தமிழ்நாட்டைச் சேர்ந்த உயர்தரமான கல்வி நிறுவனங்களை ஆளுநர் திரு ஆர் என் ரவி பாராட்டினார். தங்களின் ஒப்பற்ற அறிவுத்திறன் மற்றும் நிர்வாக தலைமைத்துவத்தால் இத்தகைய நிறுவனங்கள் மாநிலத்திற்கு பெருமையையும், கௌரவத்தையும் கொண்டு வந்திருப்பதாக அவர் கூறினார்.
தேசிய கல்விக்கழகங்களின் தரவரிசை கட்டமைப்பு 2022-ல் என்ஐடி திருச்சி தொடர்ந்து 7-வது ஆண்டாக முதலிடத்தில் உள்ளது. பொறியியல் பிரிவில் சென்ற ஆண்டு இருந்த 66.08 என்ற ஸ்கோர் இந்த ஆண்டு 69.17 ஆக உயர்ந்துள்ளது.
இதற்கான பட்டயத்தை ஆளுநர் திரு ஆர் என் ரவி இந்த கல்விக்கழகத்தின் இயக்குனர் பேராசிரியர் ஜி அகிலாவிடம் வழங்கினார். இதற்கு பின் உரையாற்றிய பேராசிரியர் அகிலா, என்ஐடி திருச்சி மேற்கொள்ளும் செயல்பாட்டு உத்திகள் நடைமுறை ஆகியவை பற்றி எடுத்துரைத்தார். சிறந்த கல்விமுறைக்கான திட்டமிடலில் கவனம் செலுத்தப்படுவது பற்றியும் அவர் எடுத்துரைத்தார்.
இந்த நிகழ்ச்சியில் அனைத்து மத்திய மற்றும் மாநில நிதியுதவி பெறும் உயர்கல்வி நிறுவனங்கள் மற்றும் தனியார் பல்கலைக்கழகங்களின் துணைவேந்தர்கள் பங்கேற்றனர்.
ஜல்சக்தி அமைச்சகம்
வெள்ள நிலைமை மற்றும் ஆலோசனைகளின் சுருக்கம்
மேற்கு மத்தியpபிரதேசத்தில் ஒரு சில இடங்களில் மிக அதிக மழை பெய்யும்; கிழக்கு ராஜஸ்தான், குஜராத் மற்றும் துணை இமயமலை மேற்கு வங்கம், சிக்கிம்; மத்திய மகாராஷ்டிரா, அசாம் மற்றும் கொங்கன் மற்றும் கோவா ஆகிய பகுதிகளில் சில இடங்களில் பலத்த மழையும்; கிழக்கு மத்தியப்பிரதேசம், அருணாச்சலப்பிரதேசம் மற்றும் கடலோர கர்நாடகாவின் ஒரு சில இடங்களில் இன்று அதிக மழைப் பொழிவும் இருந்தது.
20 இடங்களில்  கடுமையான வெள்ளப் பெருக்கால்  மற்றும் 24 இடங்களில்  சாதாரண வெள்ளப் பெருக்கும்  ஏற்பட்டுள்ளது. 30 நீர்த்தடுப்பணை மற்றும் அணைகளுக்கு  நீர்வரத்து கணிப்பு வழங்கப்பட்டிருந்தாலும், நீர் வரத்து எதிர்பார்த்ததை விட அதிக அளவில் வந்து கொண்டிருக்கிறது. மேலதிக விவரங்களை கீழ்காணும் சுட்டியைச் சொடுக்கவும். http://cwc.gov.in/sites/default/files/dfb202030082020_5.pdf.
பாதுகாப்பு அமைச்சகம்
77-வது சுதந்திர தினத்தை முன்னிட்டு இந்திய கடலோர காவல்படை வீரர்களுக்கு ஒரு குடியரசு தலைவரின் தத்ரக்ஷக் பதக்கம் மற்றும் ஐந்து தத்ரக்ஷக் பதக்கங்களுக்கு குடியரசுத் தலைவர் ஒப்புதல்
குடியரசுத் தலைவர் திருமதி திரௌபதி முர்மு, 2023 ஆம் ஆண்டு சுதந்திர தினத்தை முன்னிட்டு இந்திய கடலோரக் காவல்படையில் சிறப்பாக செயலாற்றிய வீரர்களுக்கு ஒரு குடியரசுத் தலைவரின் தத்ரக்ஷக் பதக்கம்  மற்றும் ஐந்து தத்ரக்ஷக் பதக்கங்கள்  ஆகியவற்றை வழங்குவதற்கு ஒப்புதல் அளித்துள்ளார். பணியாளர்களின் பட்டியல் பின்வருமாறு:
ஜனாதிபதியின் தத்ரக்ஷக் பதக்கம் 
 ஐஜி மனோஜ் வசந்த் பாட்கர்,
தத்ரக்ஷக் பதக்கம் 
 கமாண்டட்  அனுராக் சுக்லா
 சுல்தான் சிங்,
தத்ரக்ஷக் பதக்கம் 
 டிஐஜி மனோஜ் பாட்டியா
 டிஐஜி கே.ஆர்.தீபக் குமார்
 தியோப்ரத் குமார் மிஸ்ரா,
1990 ஆம் ஆண்டு ஜனவரி 26 ஆம் தேதி முதல் ஒவ்வொரு ஆண்டும் குடியரசு தினம் மற்றும் சுதந்திர தினத்தை முன்னிட்டு இந்திய கடலோர காவல்படை வீரர்களுக்கு இந்த விருதுகள் வழங்கப்படுகின்றன.